Паводле канстытуцыі, прэзыдэнт мае права скасоўваць загады сваіх папярэднікаў без кансультацыяў з Кангрэсам, і Боб Бар зьвярнуўся з лістом да Джорджа Буша зрабіць гэта, а калі прэзыдэнт адмовіцца, дык кангрэсмэн лічыць, што гэта мусяць зрабіць заканадаўцы. Боб Бар лічыць, што амэрыканскія вайскоўцы, напрыклад, павінны мець права весьці дзеяньні супраць кіраўнікоў дзяржаваў – у прапанове няма прозьвішчаў, але газэта “Washington Times” гіпатэтычна называе Кастра, Кадафі і Гусэйна, а расейскія СМІ ўпісалі і імя цяперашняга кіраўніка Беларусі. Ніводнае з выданьняў не належыць да ліку ўплывовых.